CELEX: 62019CN0305
Language: sk
Date: 2019-04-12 00:00:00
Title: Vec C-305/19: Žaloba podaná 12. apríla 2019 — Európska komisia/Česká republika

24.6.2019   
            
            
               SK
            
            
               Úradný vestník Európskej únie
            
            
               C 213/17
            
         
      Žaloba podaná 12. apríla 2019 — Európska komisia/Česká republika
      (Vec C-305/19)
      (2019/C 213/16)
      Jazyk konania: čeština
      
         Účastníci konania
      
      
         Žalobkyňa: Európska komisia (v zastúpení: P. Ondrůšek, K. Talabér-Ritz, splnomocnení zástupcovia)
      
         Žalovaná: Česká republika
      
         Návrhy žalobkyne
      
      
                  —
               
               
                  určiť, že Česká republika si tým, že nezabezpečila, aby boli v budovách s celkovou úžitkovou plochou nad 500 m2, pre ktoré bol vydaný energetický certifikát podľa článku 12 ods. 1 smernice Európskeho parlamentu a Rady 2010/31/EÚ (1) z 19. mája 2010 o energetickej hospodárnosti budov a ktoré verejnosť často navštevuje, vystavené energetické certifikáty, nesplnila svoje povinnosti, ktoré jej vyplývajú z článku 13 ods. 2 tejto smernice,
               
            
                  —
               
               
                  uložiť Českej republike povinnosť nahradiť trovy konania.
               
            
         Žalobné dôvody a hlavné tvrdenia
      
      
                  1.
               
               
                  Článok 13 ods. 2 smernice 2010/31/EÚ ukladá povinnosť vystaviť energetický certifikát vydaný v súlade s článkom 12 ods. 1 smernice v prípade, ak budovu s úžitkovou plochou nad 500 m2 často navštevuje verejnosť.
               
            
                  2.
               
               
                  České právo [§7 zákona č. 406/2000 Sb. o hospodaření energií, ve znění pozdějších předpisů (§7 zákona č. 406/2000 Sb. o energetickej hospodárnosti, v znení neskorších predpisov)] však ukladá povinnosť vystaviť energetický certifikát, resp. preukaz pre tieto budovy len v prípade, že ich využíva orgánom verejnej moci. České právo teda neukladá povinnosť vystaviť energetický preukaz v situáciách, keď tieto budovy využívajú iné subjekty než orgány verejnej moci a často ich navštevuje verejnosť. Potrebná legislatívna úprava sa zatiaľ pripravuje.
               
            
                  3.
               
               
                  Česká republika teda nezabezpečila, aby boli v budovách s celkovou úžitkovou plochou nad 500 m2, pre ktoré bol vydaný energetický certifikát podľa článku 12 ods. 1 smernice a ktoré verejnosť často navštevuje, vystavené energetické certifikáty a nesplnila si tak svoje povinnosti, ktoré jej vyplývajú z článku 13 ods. 2 smernice.
               
            
         (1)  Ú. v. EÚ L 153, 2010, s. 13.